Gekaapte Gauteng-vrou veiligJomi Vermaak. Jomi Vermaak, ‘n 21-jarige vrou van Pretoria, is binne twee ure opgespoor nadat sy Maandag gekaap en ontvoer is. Maroela Media het vroeër berig Vermaak is deur twee of drie mans in Eldoraigne uit haar voertuig gepluk en agter in haar voertuig in gedwing. Die Wierdabrug-gemeenskapspolisiëringsforum (GPF) het die voorval op Twitter bevestig en ŉ beroep op die gemeenskap gedoen om op die uitkyk te wees vir die voertuig. Lees meer hier. Die GPF het twee ure na die voorval plaasgevind het die goeie nuus meegedeel dat sy gevind is. Sy is tans by die polisiestasie in Atteridgeville, noord van Pretoria. Na wat verneem word, is sy ongedeerd. Volgens die GPF het die verdagtes haar skoene en waardevolle besittings gesteel en haar naby die polisiestasie afgelaai. Die GPF het almal bedank wat inligting oor die voertuig versprei het in ŉ poging om haar op te spoor.